KV48

KV48 is 'n grafkelder in die Vallei van die Konings by Thebe, naby die moderne stad Luxor in Egipte. Dit is in 1906 deur Edward R. Ayrton ontdek terwyl hy uitgrawings vir die miljoenêr-sakeman Theodore M. Davis gedoen het. Dit het die mummy van die adellike Amenemipet uit die 18de Dinastie bevat. Ligging en inhoud Die grafkelder is wes van die dieregrafte KV51 en KV52 geleë, op pad na KV35, die grafkelder van Amenhotep II. Dit bestaan uit 'n grag van sowat 6 meter diep, met 'n redelik groot kamer suidwes daarvan. Die mure was nie gepleister of glad nie en die vloer was bedek met puin wat kisfragmente, stukke van 'n houtstoel en van erdewerk insluit, asook 'n modderseël met die inskripsie "Amoen hoor goeie lof." Die oopgedraaide en gebreekte mummie van die grafkelder se eienaar is eenkant toe gegooi; Ayrton beskryf hom as "lank en goed gebou". Herondersoek Die grafkelder is in 2009 weer ondersoek deur 'n span onder leiding van Donald P. Ryan. Die resultate moet nog gepubliseer word. Verwysings Skakels Theban Mapping Project: KV48 Hierdie artikel is in sy geheel of gedeeltelik uit die Engelse Wikipedia vertaal.